Ehan Doue a vez graet eus ul luskad gant an Iliz roman evit reoliañ kevredigezh feuls ar Grennamzer a wele ar feulster hag an nerzh o tremen a-us d'al liammoù gladdalc'hel. Unan eus ar palioù pennañ a oa bet da lakaat un harz d'an obererezhioù brezel e-pad mareoù resis eus ar bloavezh, ar stumm implijetañ a oa un harz-brezel adal ar merc'her noz betek al lun vintin. Bez e oa ivez hervez ar marevezh mare an Azvent, da Nedeleg, mare ar C'horaiz ha mare Pask.